ལྟ་བ་དང་སྤྱོད་པ་ངན་པའི་བསམ་པ་དོར་དགོས།རྒྱུ་མཚན་གང་ཡིན་ཞེ་ན།ཁྱེད་རང་གི་བླ་མ་ནི་ཁྱེད་རང་གི་ཕ་མ་མ་རེད་ལ།ཁྱེད་རང་གི་དགའ་རོགས་མ་རེད།ཁྱེད་རང་གི་ཁྱོ་ག་དང་སྐྱེ་དམན་མ་རེད་ལ།རྣམ་ཀུན་ནས་འབྲེལ་བ་ཡོད་པ་ཡང་མ་རེད།ཁྱེད་རང་གིས་བླ་མ་དང་འབྲེལ་བ་གནང་སྐབས་ལུས་ཀྱི་རྣམ་འགྱུར་དང་སྤྱོད་ལམ་བསྲུང་སྟངས་ནི་གཞན་ལས་ལྡོག་པ་ཡིན།དེ་འདྲ་སོང་ཙང་བླ་མ་མཇལ་དུས་སྔར་མི་སྣ་གཞན་འཕྲད་པ་ལྟར་མ་ཡིན་པར་བྱས་དགོས།གང་ལགས་ན་མི་གཞན་རྣམས་ནི་ཁྱེད་རང་ནང་བཞིན་ཉོན་མོངས་ལྡན་པ་གཅིག་མཚུངས་རེད།དེས་ན་སྐབས་རེ་ཁྱེད་རང་གིས་མི་གཞན་ལ་སྣང་བ་མི་གཏོད་པ་དང་།དེ་ལ་སྡང་བ།ཡང་སྐབས་རེ་དགའ་བ་དང་།སྐབས་རེ་བཏང་སྙོམས་བསྡད་པ།དེ་དག་ཚང་མས་རང་གཞན་བར་གྱི་ཉོན་མོངས་རྒྱས་པར་བྱེད་ཀྱི་ཡོད།